Erzamen, leve heren und besunderge gude vrunde. Bidde wy juwe mannychvoldige wiisheit, des ghemeynen copmans beste hiir ynne to betrachtene alze gii allwege gerne don, wante juwe wiisheit in syme breve wol vornemen mach, wat syne meynynge is. Und wes juwer vorzichticheit hiir ynne radzam und nutte dunket wesen, dat gii dat mit den ersten, dat gii kunnen, her Kerstene und uns schryven willen.